**NOTĂ INFORMATIVĂ**

**la proiectul hotărârii Guvernului**

**cu privire la modificarea și completarea**

**unor hotărâri ale Guvernului**

Acest proiect de hotărâre a Guvernului a fost elaborat în temeiul prevederilor art. II al Legii pentru modificarea și completarea unor acte legislative, nr.81 din 5 mai 2017.

Dezvoltarea dinamică a zonelor libere a impus necesitatea întreprinderii unor măsuri urgente privind sporirea calității managementului și coordonarea eforturilor organelor de stat cu referire la atragerea de noi investiții, precum și asigurarea realizării cu succes a proiectelor economice existente în cadrul zonelor libere.

Totodată, libertatea excesivă a administrațiilor zonelor libere, lipsa unei structuri integre privind administrarea zonelor libere pune în dificultate efectuarea unei politici de stat unice în domeniul zonelor libere, conduce la cheltuirea ineficientă a plăților și taxelor zonale colectate, care urmează să sporească brusc odată cu punerea în aplicare a noilor proiectelor investiționale majore. În plus, acțiunile administrației vizând identificarea noilor investitori, promovarea oportunităților zonelor libere, protecția și acordarea suportului rezidenților etc. nu sunt mereu efective și coerente.

Având în vedere tendințele în dezvoltarea zonelor libere din țară, necesitatea coordonării activităților administrațiilor zonelor libere și sporirea eficienței politicii statului, se impune necesitatea intensificării rolului Ministerului Economiei, în calitate de autoritate, responsabilă de implementarea politicii statului în acest domeniu. Prin urmare, în Legea cu privire la zonele economice libere, nr. 440-XV din 27.07.2001 a fost introduse un șir de completări și modificări, iar Guvernul a fost obligat, în termen de 3 luni, să ajusteze actele sale normative în concordanţă cu legislația în vigoare.

În plus, prezentul proiectul de hotărâre prevede introducerea modificărilor în Regulamentul cu privire la zona economică liberă pentru fiecare din cele șapte zone libere, precum și în Regulamentul cu privire la concursurile de selectare a rezidenţilor zonelor economice libere, aprobat prin Hotărârea Guvernului, nr.686 din 30 2002.

**Viceministru Vitalie IURCU**